
Ajuntament de Perafort
Expedient núm.: 167/2021
Resolució amb número i data establerts al marge
Procediment: Subvencions per Concurrència Competitiva

RESOLUCIÓ DE L’ALCALDIA

Vistes les Bases per a la concessió d'Ajuts a autònoms i petites empreses de menys de 15 treballadors afectades per l'emergència sanitària del COVID-19 any 2021 aprovades pel Ple de la Corporació en data 31/03/2021, i existint crèdit adequat i suficient a la partida 430.48000 d’Ajuts a negocis i autònoms.
En ús de les competències atribuïdes a l’Alcaldia per l’article 21 de la Llei 7/1985, de 2 d’abril, reguladora de les bases del règim local,
 
RESOLC:
Primer.- Aprovar la convocatòria d’Ajuts a autònoms i petites empreses de menys de 15 treballadors afectades per l'emergència sanitària del COVID-19 any 2021 regulades a les Bases aprovades pel Ple de la Corporació de data 31/03/2021.
Segon.- La presentació de sol·licituds es podrà realitzar de conformitat a l’establert a les bases. 
-  El termini de presentació de sol·licituds s’iniciarà el el dia 9/07/2021 i finalitzarà el 30/07/2021 (ambdós inclosos). 
Tercer.- La presentació de sol·licituds es podrà realitzar presencialment al Registre General de l’Ajuntament o bé mitjançant certificat electrònic a la seu electrònica de la web municipal https://perafort.eadministracio.cat/
Quart.- Les notificacions als interessats derivades de la present convocatòria es realitzaran mitjançant anuncis publicats al tauler electrònic del web municipal.
Cinquè.- Publicar la present convocatòria a la Base de Dades Nacional de Subvencions (BDNS) on es podrà consultar el seu text complet i l’extracte de la convocatòria al BOP de Tarragona, en els termes previstos als articles 17.3.b i 20.8.a de la Llei 38/2003, de 17 de novembre, general de subvencions, així com també al tauler electrònic del web municipal.
Sisè.-  Es disposa l’executivitat immediata de la present convocatòria per raons d’interès públic, si bé la seva eficàcia estarà condicionada a l’aprovació definitiva de les seves Bases Reguladores.

